b'\n_START_ARTICLE_\n\xc5\xa0v. Kristoforo kamerinis orkestras\n_START_PARAGRAPH_\n\xc5\xa0v. Kristoforo kamerinis orkestras \xe2\x80\x93 Lietuvos orkestras, Vilniaus kamerinis orkestras, 1995 m. pavadintas Vilniaus miesto glob\xc4\x97jo \xe2\x80\x93 \xc5\xa0v. Kristoforo \xe2\x80\x93 vardu, nuo 1997 m. Vilniaus miesto savivaldyb\xc4\x97s kolektyvas.\n_START_SECTION_\nVeikla\n_START_PARAGRAPH_\n\xc5\xa0v. Kristoforo kamerin\xc4\xaf orkestr\xc4\x85 1994 m. \xc4\xafk\xc5\xabr\xc4\x97 profesorius Donatas Katkus. Nuo 2018 m. sausio 1 d. orkestro meno vadovas ir vyr. dirigentas \xe2\x80\x93 Modestas Barkauskas. Dalyvauja tarptautiniuose \xc5\xa1iuolaikin\xc4\x97s muzikos projektuose, festivaliuose Lietuvoje ir u\xc5\xbesienyje. Pirmasis atliko daugel\xc4\xaf lietuvi\xc5\xb3 kompozitori\xc5\xb3 k\xc5\xabrini\xc5\xb3 kameriniam orkestrui. _NEWLINE_\xc5\xa0v. Kristoforo kamerinis orkestras taip pat yra pla\xc4\x8diai \xc5\xbeinomas kaip novatori\xc5\xa1kas, dr\xc4\x85sus ir \xc5\xa1iuolaiki\xc5\xa1kas kolektyvas: orkestro muzikantai nuolat dalyvauja netradicin\xc4\x97se akcijose, intriguojan\xc4\x8diuose d\xc5\xbeiazo, roko, pop muzikos projektuose. Vienas sensacingiausi\xc5\xb3 pastarojo meto orkestro pasirodym\xc5\xb3 \xe2\x80\x93 projektas Trak\xc5\xb3 sm\xc4\x97lio karjere, kur orkestrui teko groti \xe2\x80\x9esm\xc4\x97lio scenoje\xe2\x80\x9c, o traktoriai bei benzove\xc5\xbeiai \xe2\x80\x9egrojo\xe2\x80\x9c diriguojant maestro Donatui Katkui._NEWLINE_Orkestrui dirigavo Denis Russel Davies, Juha Kangas, Stefan Fraas, Jonas Aleksa, Rinaldo Alessandrini, Jonas Aleksa. Su orkestru koncertavo smuikinkai Jacques Israelievitch, Moti Shmit, Anton Barachovsky, Raimundas Katilius, Rusn\xc4\x97 Mataityt\xc4\x97, fleitistai Jean Ferrandis, Bonita Boid, Robert Aitken, Carsten Hustedt, Michaela Petri, violon\xc4\x8delininkai Dominique de Williencourt, Maria Kliegel, marimbinink\xc4\x97 Linda Maxey, pianistai Caroline Sageman, Tamami Honma, Petras Geniu\xc5\xa1as, Jan Krzysztof Broja ir kt. Gastroliavo Estijoje, Suomijoje, Lenkijoje, Vokietijoje, Pranc\xc5\xabzijoje, \xc5\xa0vedijoje, Ispanijoje.'